Kelly Osbourne is verloof! | SARIE
Kelly Osbourne is verloof!	deur admin
Die gelukkige paartjie het die groot nuus gedeel: hulle gaan binnekort by die kansel afstap. Tydens 'n onderhoud met Hello! het Kelly haar ring gewys wat ontwerp is om soos een van haar pa, die rock-ster Ozzy Osbourne, se oorbelle te lyk.
"Ek wou nog altyd so ring gehad het. Ek het altyd my vinger naby sy oor gehou en gesê ek wil eendag só ring hê – en nou het ek!" Matthew het die groot vraag gevra tydens 'n romantiese vakansie in die Karribiese eilande.
Kelly het haar 29-jarige verloofde, 'n vegetariese sjef, in 2011 by Kate Moss se troue ontmoet. Sy sê sy het dadelik geweet dat hulle veronderstel is om saam te wees. "Ek het nog nooit so intiem met enige iemand gevoel nie. Ons wil net die hele tyd saam wees."